text: Hundredevis af svaner nød varmen - syd for Vejen
  07 januar 2017 kl. 13.59
  Et imponerende syn mødte lørdag borgerne i landsbyen Skudstrup.
  Op mod 500 svaner havde valgt at holde lørdagstræf på en majsmark ved Knagmøllevej i Skudstrup mellem Vejen og Vamdrup.
  Et tilbagevendende fænomen, men ikke desto mindre et flot skue for de lokale borgere. 
  Hvert år trækker omkring 100.000 knop-, sang- og pibesvaner ned til Danmark fra Nordskandinavien.
  I milde vintre som i år er der som regel mad nok til dem her på de danske marker.
  Hvis de derimod bliver mødt af hård vinter i Danmark, så flyver de længere sydpå.
  